# Legeattest til bruk ved søknad om skoleskyss

Elevers rett til gratis skoleskyss hjemles i opplæringsloven.

Søknader om skoleskyss behandles i tråd med det til enhver tid gjeldende lovverk og retningslinjer for skoleskyss, og i tråd med eventuelle endringer/presiseringer som måtte komme i løpet av skoleåret.

Vedtak om skoleskyss er enkeltvedtak jf. forvaltningsloven.

Søker har klageadgang på alle enkeltvedtak, og klagefrist er 3 uker fra vedtak meddeles søker.

Vedtak om skoleskyss gjelder for ett skoleår av gangen, og det må søkes på nytt hvert år.

Elevers rett til skoleskyss gjelder en tilkjøring og en hjemkjøring *tilknyttet skolens ordinære start- og sluttid* (ikke til elevens timeplan). Retten til skoleskyss gjelder strekningen mellom hjem og skole, eventuelt mellom skole og avlastningsbolig for elever med slikt vedtak.

Skoleskyss skal fortrinnsvis organiseres med *offentlig kollektivtransport* (buss, båt eller tog). Der hvor kollektivtilbud ikke finnes, kan fylkeskommunen tilby elev/foresatte skyssgodtgjørelse etter de til enhver tid gjeldende satser for at elev/foresatte selv utfører skoleskyssen.

Elever med legeattest skal benytte kollektivtilbudet der det lar seg gjøre.

Annen type skoleskyss vurderes kun i de tilfeller der eleven av medisinske årsaker ikke kan benytte kollektivtilbudet. Unntaksvis og i særskilte tilfeller utføres skoleskyss med taxi/maxitaxi (tilrettelagt skoleskyss). Det praktiseres stor grad av samkjøring av flere elever i samme kjøretøy.

**Dokumentasjon/saksopplysninger:**

Fylkeskommunen plikter å påse at søknader om skoleskyss er tilstrekkelig belyst før vedtak fattes (utredningsplikt). Vedtak kan ikke fattes før fylkeskommunen anser saken som tilstrekkelig belyst.

*Standardisert legeattest* bes vedlagt alle søknader om skoleskyss for varig funksjonshemmede elever og for elever med midlertidig skade/sykdom. Legen kan, om ønskelig, utforme legeerklæringen i eget skriv, forutsatt at det tas stilling til alle de punkter/opplysninger fylkeskommunen etterspør i *standardisert legeattest*.

Legeattest fylles ut av elevens lege eller behandlende psykolog/psykiater.

Det kreves i utgangspunktet ny/oppdatert legeattest hvert år for den enkelte elev.

Dersom legeattest mangler, kan dette medføre at søknaden avslås eller ikke blir behandlet før nødvendig dokumentasjon foreligger.

**Legeattest må vedlegges både for elever med varig funksjonshemming og for elever med midlertidig skade/sykdom.**

**Elev/foresatte kan levere ferdig utfylt/signert/stemplet legeattest på skolen eller sende den til:**

Telemark fylkeskommune

Postboks 2844

3702 Skien